Ján Nosko

MUDr. Ján Nosko (* 24. február 1961, Brezno) je slovenský lekár a komunálny politik. Pracoval ako detský kardiológ, v rokoch 20082014 ako riaditeľ Detskej fakultnej nemocnice s poliklinikou Banská Bystrica. Od roku 2014 pôsobí ako primátor Banskej Bystrice, v súčasnosti tretie volebné obdobie.

 Kariéra 
Nosko vyštudoval medicínu na Lekárskej fakulte Univerzity Komenského v Bratislave. V roku 1989 získal atestáciu I. stupňa v odbore pediatria, v roku 1995 špecializačnú atestáciu z detskej kardiológie. Pôsobil ako pediater a kardiológ od roku 1986. Od roku 2008 do zvolenia za primátora bol riaditeľom Detskej fakultnej nemocnice s poliklinikou v Banskej Bystrici. Počas jeho pôsobenia sa nemocnica mala stať jednou z najlepších na Slovensku.

 Primátor Banskej Bystrice 
Svoju kandidatúru na primátora v komunálnych voľbách 2014 oznámil v auguste 2014. Kandidoval ako nezávislý kandidát. Vo voľbách získal 9 739 hlasov čím porazil dovtedajšieho primátora Petra Gogola s 4 248 hlasmi a bol zvolený za primátora. Funkciu vykonával s podporou strán Smer-SD, SDKÚ-DS, SNS a SMS. Svoj mandát obhájil aj vo voľbách v rokoch 2018 a 2022. V komunálnych voľbách v roku 2022 vyhral so ziskom 66,2 % hlasov (16 248).

 Referencie 

 Externé odkazy 
 Profil na mestskom webe
 Domáca stránka

Kategória:Slovenskí kardiológovia
Kategória:Slovenskí pediatri
Kategória:Riaditelia nemocníc na Slovensku
Kategória:Primátori Banskej Bystrice
Kategória:Absolventi Lekárskej fakulty Univerzity Komenského v Bratislave
Kategória:Osobnosti z Brezna